CELEX: 32016R1608
Language: ro
Date: 2016-05-17 00:00:00
Title: Regulamentul delegat (UE) 2016/1608 al Comisiei din 17 mai 2016 de modificare a Regulamentului delegat (UE) nr. 1222/2014 în ceea ce privește standardele tehnice de reglementare pentru precizarea metodologiei de identificare a instituțiilor de importanță sistemică la nivel global și de definire a subcategoriilor de instituții de importanță sistemică la nivel global (Text cu relevanță pentru SEE)

8.9.2016   
               
               
                  RO
               
               
                  Jurnalul Oficial al Uniunii Europene
               
               
                  L 240/1
               
            REGULAMENTUL DELEGAT (UE) 2016/1608 AL COMISIEI
      din 17 mai 2016
      de modificare a Regulamentului delegat (UE) nr. 1222/2014 în ceea ce privește standardele tehnice de reglementare pentru precizarea metodologiei de identificare a instituțiilor de importanță sistemică la nivel global și de definire a subcategoriilor de instituții de importanță sistemică la nivel global
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (1), în special articolul 131 alineatul (18),
      întrucât:
      
                  (1)
               
               
                  Regulamentul delegat (UE) nr. 1222/2014 al Comisiei (2) prevede metodologia de identificare a instituțiilor de importanță sistemică la nivel global (G-SII), conform Directivei 2013/36/UE. Regulamentul delegat (UE) nr. 1222/2014 prevede, în special, indicatorii cuantificabili care formează cele cinci categorii menționate în Directiva 2013/36/UE prin care se determină importanța sistemică a unei bănci. Anexa la Regulamentul delegat (UE) nr. 1222/2014 conține specificații tehnice detaliate ale valorilor indicatorilor.
               
            
                  (2)
               
               
                  Regulamentul (UE) nr. 1222/2014 ia în considerare standardele internaționale elaborate de Comitetul de la Basel pentru supraveghere bancară (BCBS) privind metodologia de identificare a băncilor de importanță sistemică la nivel global și cerințele referitoare la acoperirea mai mare a pierderilor, inclusiv specificațiile tehnice ale indicatorilor utilizați pentru identificarea băncilor de importanță sistemică la nivel global.
               
            
                  (3)
               
               
                  Metodologia BCBS de evaluare a băncilor de importanță sistemică la nivel global și de stabilire a cerinței referitoare la o absorbție mai mare a pierderilor este actualizată în mod regulat. BCBS a publicat recent macheta de raportare, ușor modificată, și instrucțiuni de raportare pentru exercițiul de colectare a datelor pentru 2016, pe baza datelor disponibile la sfârșitului anului 2015. În viitor se vor realiza și alte actualizări.
               
            
                  (4)
               
               
                  Pentru a reflecta evoluțiile actuale din sistemul bancar internațional și pentru a reduce la minimum sarcina administrativă a instituțiilor, este important să se asigure că valorile indicatorilor sunt determinate în conformitate cu standardele stabilite de BCBS și convenite la nivel internațional. Autoritățile naționale relevante ar trebui să se asigure, prin urmare, că valorile indicatorilor cuantificabili prevăzute în Regulamentul delegat (UE) nr. 1222/2014 sunt determinate în conformitate cu setul de date aplicabil furnizat de BCBS.
               
            
                  (5)
               
               
                  Pentru a se asigura convergența cu metodologia actualizată utilizată de BCBS, articolul 5 alineatul (6) din Regulamentul delegat (UE) nr. 1222/2014 ar trebui să prevadă că deciziile menționate la articolul 5 alineatele (4) și (5) pot fi susținute de „date suplimentare” în loc de „indicatori auxiliari”.
               
            
                  (6)
               
               
                  Pentru a se asigura faptul că valorile indicatorilor prevăzute în Regulamentul delegat (UE) nr. 1222/2014 sunt determinate în conformitate cu specificațiile actualizate aplicate de către BCBS, anexa la Regulamentul delegat (UE) nr. 1222/2014 ar trebui să fie eliminată.
               
            
                  (7)
               
               
                  Prin urmare, Regulamentul delegat (UE) nr. 1222/2014 ar trebui modificat în consecință.
               
            
                  (8)
               
               
                  Întrucât colectarea de date pentru procesul de identificare pentru 2016 a început în primul trimestru al anului 2016 și instituțiile au nevoie de precizări în ceea ce privește datele care trebuie comunicate, prezentul regulament ar trebui să intre în vigoare imediat.
               
            
                  (9)
               
               
                  Prezentul regulament se bazează pe proiectul de standarde tehnice de reglementare transmis Comisiei de către Autoritatea Bancară Europeană (EBA).
               
            
                  (10)
               
               
                  EBA a realizat o consultare publică cu privire la proiectul de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat punctul de vedere al Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (3),
               
            ADOPTĂ PREZENTUL REGULAMENT:
      Articolul 1
      Regulamentul delegat (UE) nr. 1222/2014 se modifică după cum urmează:
      
                  1.
               
               
                  La articolul 5, alineatul (6) se înlocuiește cu următorul text:
                  „6.   Deciziile menționate la alineatele (4) și (5) pot fi susținute de date suplimentare care nu sunt indicatori ai probabilității ca entitatea relevantă să dea faliment. Asemenea decizii includ informații cantitative și calitative bine documentate și verificabile.”
               
            
                  2.
               
               
                  Articolul 6 se înlocuiește cu următorul text:
                  „Articolul 6
                  Indicatori
                  (1)   Categoria care măsoară dimensiunea grupului este compusă dintr-un indicator egal cu expunerea totală a grupului.
                  (2)   Categoria care măsoară interconectivitatea grupului cu sistemul financiar este compusă din toți indicatorii următori:
                  
                              (a)
                           
                           
                              active din cadrul sistemului financiar;
                           
                        
                              (b)
                           
                           
                              pasive din cadrul sistemului financiar;
                           
                        
                              (c)
                           
                           
                              titluri de valoare în circulație.
                           
                        (3)   Categoria care măsoară posibilitatea de substituire a serviciilor sau a infrastructurii financiare furnizate de grup este compusă din toți indicatorii ce urmează:
                  
                              (a)
                           
                           
                              active în custodie;
                           
                        
                              (b)
                           
                           
                              activitate de plăți;
                           
                        
                              (c)
                           
                           
                              tranzacții subscrise pe piețele titlurilor de datorie și de capital.
                           
                        (4)   Categoria care măsoară complexitatea grupului este compusă din toți indicatorii ce urmează:
                  
                              (a)
                           
                           
                              valoarea noțională a instrumentelor financiare derivate extrabursiere;
                           
                        
                              (b)
                           
                           
                              active incluse la nivelul 3 al valorii juste măsurate în conformitate cu Regulamentul delegat (UE) nr. 1255/2012 (*);
                           
                        
                              (c)
                           
                           
                              titlurile de valoare pentru tranzacționare și disponibile pentru vânzare.
                           
                        (5)   Categoria care măsoară activitatea transfrontalieră a grupului este compusă din indicatorii următori:
                  
                              (a)
                           
                           
                              creanțe interjurisdicționale;
                           
                        
                              (b)
                           
                           
                              pasive interjurisdicționale.
                           
                        (6)   Pentru datele raportate în alte monede decât euro, autoritatea competentă utilizează o rată de schimb adecvată, ținând seama de rata de schimb de referință publicată de Banca Centrală Europeană și aplicabilă la data de 31 decembrie, precum și de standardele internaționale. În ceea ce privește indicatorul pentru activitatea de plăți menționat la alineatul (3) litera (b), autoritatea competentă utilizează ratele de schimb medii pentru anul în cauză.
                  
                     (*)  Regulamentul (UE) nr. 1255/2012 al Comisiei din 11 decembrie 2012 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Contabilitate 12, Standardele Internaționale de Raportare Financiară 1 și 13 și Interpretarea 20 a Comitetului pentru Interpretarea Standardelor Internaționale de Raportare Financiară (JO L 360, 29.12.2012, p. 78).”"
						
               
            
                  3.
               
               
                  La articolul 7, ultima teză se elimină.
               
            
                  4.
               
               
                  Anexa se elimină.
               
            Articolul 2
      Intrarea în vigoare
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 17 mai 2016.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 176, 27.6.2013, p. 338.
      
         (2)  Regulamentul delegat (UE) nr. 1222/2014 al Comisiei din 8 octombrie 2014 de completare a Directivei 2013/36/UE a Parlamentului European și a Consiliului în ceea ce privește standardele tehnice de reglementare pentru precizarea metodologiei pentru identificarea instituțiilor globale de importanță sistemică și pentru definirea de subcategorii ale instituțiilor globale de importanță sistemică (JO L 330, 15.11.2014, p. 27).
      
         (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).